
-NAJAVA ZA MEDIJE

Poreč, 8. srpnja 2025.

Od Boba Dylana do Andree Bocellija – provjerite filmski program pod zvijezdama u Poreču!

Ljeto u Poreču ponovno dobiva svoje kino pod zvijezdama – Poreč Sunset Cinema, filmski program na otvorenom u organizaciji Turističke zajednice grada Poreča, koji spaja sedmu umjetnost, DJ glazbu i jedinstvenu atmosferu jadranske obale.

Ugođaj ljetnog kina doživite 18. i 25. srpnja te 1., 15., 22. i 23. kolovoza, od 21 sat, na jedinstvenoj lokaciji gradske plaže – u hladu borova pokraj Suda. Program je besplatan i otvoren svima koji žele osjetiti čaroliju filma pod otvorenim nebom.

Ovogodišnji filmski odabir posvećen je glazbenim ikonama, a publika će imati priliku pogledati sljedeće naslove:

· 18. srpnja – Potpuni neznanac (A Complete Unknown) – film o Bobu Dylanu
· 25. srpnja – Better Man – biografski film o Robbieju Williamsu
· 1. kolovoza – What’s Love Got to Do with It – priča o Tini Turner
· 15. kolovoza – The Music of Silence – film inspiriran životom Andrea Bocellija
· 22. i 23. kolovoza – posebne projekcije s iznenađenjima (naslovi uskoro)

Posebnost Poreč Sunset Cinema programa nije samo u ambijentu, već i u atmosferi koju stvaraju DJ setovi prije i nakon projekcija, pružajući posjetiteljima ugođaj opuštenog ljetnog druženja pod borovima i zvjezdanim nebom.

Filmovi, more, glazba i zalazak sunca – sve na jednom mjestu. Popijte koktel, udobno se smjestite i uživajte u ljetnoj večeri ispunjenoj emocijama, glazbom i vrhunskim filmovima.

U slučaju lošeg vremena, projekcije će biti prebačene na drugi termin ili otkazane.

